LAOAG CITY – Mabigbig ken maipaayan ti pammadayaw ti dua a kameng ti PNP – Special Action Force (SAF) nga taga Ilocos Norte nga nakalasat iti nadara nga engkuwentro idiay Mamasapano, Maguindanao ita nga aldaw iti maiwayat a seremonya para kadagiti banwar nga Ilokano iti maawagan Heroes Walk.
Da SPO1 Allan Lampitoc Franco nga taga Banna kenni SPO1 Judalyn Lozano nga taga Adams ket karaman kadagiti nakalasat iti Mamasapano encounter idi Enero 25 ita a tawen a nakatayan ti 44 a kakadua da.
Ti pannakapadayaw dagiti banwar nga Ilokano ket idauloan ni Gov Imee Marcos kadua na dagiti sabsabali pay nga opisyal ti gobyerno.
Gapu ti inparangarang a kinatured da Franco ken Lozano kas kameng ti nasao a grupo ket naikeddeng a rumbeng laeng a maipaayan da ti pammigbig ken pammadayaw kas banwar nga Ilokano.
Malaksid ti pammadayaw ket maipaayan pay da Franco kenni Lozano ti cash incentives ken karaman metten dagiti kakabsat da kadagiti maipaayan ti full scholarship nga agadal iti Mariano Marcos State University (MMSU).
ilo_Latn ilo_Latn ilo_Latn ilo_Latn ilo_Latn